CELEX: 32019D1664
Language: lv
Date: 2019-09-30 00:00:00
Title: Komisijas Īstenošanas lēmums (ES) 2019/1664 (2019. gada 30. septembris), ar ko laboratorijai Ukrainā atļauj veikt seroloģiskos testus trakumsērgas vakcīnu efektivitātes pārraudzībai attiecībā uz suņiem, kaķiem un mājas seskiem (izziņots ar dokumenta numuru C(2019) 6906) (Dokuments attiecas uz EEZ)

2.10.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 252/38
               
            
         KOMISIJAS ĪSTENOŠANAS LĒMUMS (ES) 2019/1664
         (2019. gada 30. septembris),
         ar ko laboratorijai Ukrainā atļauj veikt seroloģiskos testus trakumsērgas vakcīnu efektivitātes pārraudzībai attiecībā uz suņiem, kaķiem un mājas seskiem
         (izziņots ar dokumenta numuru C(2019) 6906)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2000. gada 20. marta Lēmumu 2000/258/EK, ar ko tiek izraudzīta īpaša iestāde, kas atbildīga par tādu kritēriju noteikšanu, kas vajadzīgi, lai standartizētu seroloģiskos testus trakumsērgas vakcīnu efektivitātes pārraudzīšanai (1), un jo īpaši tā 3. panta 2. punktu,
         tā kā:
         
                     (1)
                  
                  
                     Ar Lēmumu 2000/258/EK aģentūra Agence française de sécurité sanitaire des aliments (AFSSA), kura atrodas Nansī, Francijā, ir izraudzīta par īpašo iestādi, kas atbild par trakumsērgas vakcīnu efektivitātes pārraudzīšanas seroloģisko testu standartizēšanai nepieciešamo kritēriju noteikšanu. AFSSA tagad ir integrēta aģentūrā Agence nationale de sécurité sanitaire de l’alimentation, de l’environnement et du travail (ANSES) Francijā.
                  
               
                     (2)
                  
                  
                     Lēmums 2000/258/EK cita starpā paredz, ka ANSES uzdevums ir novērtēt trešo valstu laboratorijas, kuras pieteikušās uz apstiprinājumu seroloģisko testu veikšanai ar mērķi pārraudzīt trakumsērgas vakcīnu efektivitāti.
                  
               
                     (3)
                  
                  
                     Ukrainas kompetentā iestāde ir iesniegusi pieteikumu, lai saņemtu apstiprinājumu laboratorijai NeoVetlab Ukraine Ltd Kijevā, un ANSES ir izstrādājusi un iesniegusi Komisijai pozitīvu minētās laboratorijas novērtējuma ziņojumu, kas sagatavots 2018. gada 14. septembrī.
                  
               
                     (4)
                  
                  
                     Tādēļ būtu jāatļauj laboratorijai NeoVetlab Ukraine Ltd Kijevā veikt seroloģiskos testus trakumsērgas vakcīnu efektivitātes pārraudzīšanai attiecībā uz suņiem, kaķiem un mājas seskiem.
                  
               
                     (5)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Saskaņā ar Lēmuma 2000/258/EK 3. panta 2. punktu seroloģiskos testus trakumsērgas vakcīnu efektivitātes pārraudzīšanai attiecībā uz suņiem, kaķiem un mājas seskiem ir atļauts veikt šādā laboratorijā:
            
                        NeoVetlab Ukraine Ltd
                     
                  
                        11, Akademika Viliamsa str., apt. 101
                     
                  
                        Kijeva, 03191
                     
                  
                        Ukraina
                     
                  
         
            2. pants
            Šo lēmumu piemēro no 2019. gada 1. oktobra.
         
         
            3. pants
            Šis lēmums ir adresēts dalībvalstīm.
         
         
            Briselē, 2019. gada 30. septembrī
            
               
                  Komisijas vārdā –
               
               Vytenis ANDRIUKAITIS
               
                  Komisijas loceklis
               
            
         
         
            (1)  OV L 79, 30.3.2000., 40. lpp.